
anexa 2 c la HCL nr. _________
CAIET DE SARCINI
pentru  închirierea prin licitaţie publică deschisă cu strigare a spaţiului temporar disponibil din incinta Liceul Tehnologic Transporturi Auto,  în scopul amplasării unui bufet de incintă pentru comercializarea de produse alimentare 
I. INFORMAŢII GENERALE

1. Obiectul licitaţiei 

Este constituit de închirierea spaţiului temporar disponibil, aparţinând unităţii de învăţământ Liceul Tehnologic Transporturi Auto, situat în Timişoara, str. Ardealului nr. 1.
2. Organizatorul licitaţiei  

· Autoritatea/instituţia: Primăria Municipiului Timişoara;

· Sediul: Bv. C. D. Loga nr. 1;

· Adresa unde se organizează licitaţia: Bv. C. D. Loga nr. 1.
3. Informaţii generale despre spaţiul temporar disponibil scos la licitaţie în vederea închirierii:
· Suprafaţa utilă: 12 mp
· Terenul are o suprafaţă de: nu este cazul
· Amplasament: incintă clădire şcoală, corp B, parter
4. Elemente de preţ:

· preţul de pornire este de: 14 lei/mp/lună ;

· pasul de strigare este: 5% din preţul de pornire a licitaţiei, al doilea pas de supralicitare este de 5% (10% din preţul de pornire), al treilea pas este de 3% (13% din preţul de pornire). Pentru următorii paşi se adaugă câte 1% pentru fiecare pas;

· contravaloarea documentaţiei (caie de sarcini, regulament, formulare) este de: 15 lei;

· taxa de participare: 100 lei;

· garanţia de participare este de: 10% din preţul de pornire al chiriei/an, adică 201,60 lei;

· garanţia de bună execuţie este: preţul adjudecat al chiriei pentru 6 luni.
5. Regimul juridic al bunului: domeniu public al Municipiului Timişoara administrat de către Consiliul Local
6. Durata închirierii: 3 (trei) ani de la data încheierii procesului verbal de predare primire a spaţiului
7. Destinaţia închirierii: spaţii pentru bufete de incintă pentru comercializarea produselor alimentare destinate elevilor
8. Forma de licitaţie 

· Licitaţie publică deschisă cu strigare;

· Criteriul de adjudecare – cel mai mare preţ;

· Preţul minim de pornire – 14 lei/mp/lună (conform datelor din raportul de evaluare)

II. OBIECTUL ÎNCHIRIERII

a. Închirierea unui spaţiu în suprafaţă de 12 mp, din incinta Liceului Tehnologic Transporturi Auto, din Timişoara, str. Ardealului nr. 1, prin licitaţie publică deschisă cu strigare, în vederea desfăşurării activităţii de comercializare produse alimentare destinate elevilor din unităţile de învăţământ.
b. Spaţiul care urmează să fie închiriat situat în Timişoara, str. Ardealului nr. 1, aflat la parterul clădirii şcoală – corp B, este proprietatea publică a Municipiului Timişoara, în administrarea Consiliului Local.
c. Spaţiul se află în incinta unităţii de învăţământ. Accesul la spaţiu se face conform schiţei anexate (în copie).
d. Închirierea este motivată de disponibilitatea temporară a spaţiului.
e. Se interzice notarea în evidenţele de Carte Funciară a spaţiului închiriat de către locatar.

III. DURATA

a. Spaţiul se va ocupa prin licitaţie publică cu strigare, începând cu data procesului verbal de predare primire a spaţiului, pe o perioadă de trei ani.
IV. ELEMENTE DE PREŢ
a. Preţul minim al închirierii, de la care porneşte licitaţia este de 14 lei/mp/lună.
b. Primul pas de supralicitare este de 5 % din preţul de pornire a licitaţiei, al doilea pas de supralicitare este de 5% (10% din preţul de pornire), al treilea pas este de 3% (13% din preţul de pornire). Pentru următorii paşi se adaugă câte 1% pentru fiecare pas. 
c. Preţul contractului şi modalităţile de plată vor fi conform prevederilor contractului de închiriere. 

d. Contravaloarea utilităţilor se va achita către unitatea de învăţământ în baza unei convenţii încheiate între chiriaş şi aceasta.
e. Preţul adjudecat prin licitaţie va fi indexat de drept, anual, cu indicele de inflaţie prognozat, urmând a se regulariza la prima scadenţă a anului următor, conform indicelui real comunicat de Institutul Naţional de Statistică.
f. Plata chiriei se datorează de la data încheierii procesului verbal de predare – primire al spaţiului. Plata chiriei se va face în contul RO17 TREZ 6215 0220 5X02 0362 deschis la Trezoreria Municipiului Timisoara, sau la casieria Direcţiei Fiscale a Primariei Municipiului Timişoara, pe întreaga perioadă a contractului de 36 luni.
g. Pentru neplata la termen a sumelor reprezentând chiria, locatarul datorează majorări de întârziere conform legislaţiei în vigoare.
h. Chriaşul va plăti, pe întreaga perioadă a contractului de închiriere, chiria, impozitele şi taxele privind spaţiul/spaţiile închiriate.
V. CONSIDERAŢII TEHNICE

 
În cazul în care pe spaţiul închiriat intervin situaţii excepţionale ce privesc realizarea unor obiective de interes naţional sau local, în cazul în care unitatea de învăţământ, necesită suplimentarea spaţiului pentru procesul de învăţământ, perioada ramasă din contractul de închirere poate fi denunţată unilateral de către locator, fără daune în sarcina locatorului, locatarul fiind obligat să îşi achite datoriile, până în ziua în care a desfăşurat activităţi pe spaţiul închiriat.
VI. OBLIGATIILE LOCATARULUI
a. Chiriaşul are obligaţia de a respecta prevederile Ordinului MSP nr.1563/2008 privind lista alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi şi ale Legii nr. 123/20018 pentru o alimentaţie sănătoasă în unităţile de învăţământ preuniversitar:
- Se interzice comercializarea produselor care se incadreaza la Anexa nr. 1 a Ordinului MSP 1563/2008,  art. 1, alin. (2), aşa cum este prevăzut şi în Legea nr. 123/2008 cap. III, art. 10. 

b. Se interzice comercializarea băuturilor alcoolice, ţigărilor, sucurilor acidulate, cafelei. 
c. Se interzice efectuarea activităţilor de producţie produse alimentare tip fast food şi barbeque. 
d. Se interzice utilizarea aparaturii electrice profesionale, care poate conduce la consumuri mari de energie electrică şi trasee separate de alimentare. Această măsură se dispune pentru a evita supraîncărcarea instalaţiei electrice din unitatea de învăţământ şi a nu se crea premise de accidente/incidente în acest sens. De asemenea, sunt interzise orice intervenţii/improvizaţii le instalaţia de alimentare cu energie electrică.
e. Costul lucrărilor de amenajare, întreţinere, reparaţii a spaţiului şi racordare la utilităţi cad în sarcina câştigătorului licitaţiei.

f. La eliberarea spaţiului închiriat, chiriaşul, nu va avea pretenţii asupra investiţiei făcute.
g. Câstigatorul licitaţiei va amenaja spaţiul închiriat numai pe suprafaţa licitată, fără a o depăşi.

h. Chiriaşul va plăti pe întreaga durată a contractului, chiria şi sarcinile fiscale privind spaţiul închiriat.
i. Este interzis sub sancţiunea nulităţii să subînchirieze sau să cesioneze total sau parţial, drepturile şi obligaţiile privind folosinţa spaţiului care face obiectul închirierii.

j. Chiriaşul nu va schimba destinaţia locaţiei închiriate pe toată perioada derulării contractului de închiriere.

k. Să asigure respectarea normelor igienico-sanitare, normelor tehnico-metrologice, de protecţia muncii, PSI, protecţia mediului înconjurător precum şi a cerintelor legale specifice activităţii desfăşurate.

l. Să ceara aprobarea, în scris, locatorului pentru instalarea oricărei modalităţi de reclamă care a ar modifica designul spaţiului. Locatorul se va pronunţa după consultarea cu unitatea de învăţământ.
m. Să respecte normele de acces în instituţie, inclusiv cele privind circulaţia autovehiculelor.

n. (1)Să respecte ROF şi ROI ale unităţii de învăţământ.
      (2)Să păstreze curăţenia în zona publică ocupată şi perimetrul ei, ordinea, liniştea publică în perimetrul unităţii de învăţământ şi să nu creeze disconfort elevilor şi personalului unităţii de învaţământ.
o. Să încheie contract de prestări servicii pentru colectarea deşeurilor cu operatorul de servicii publice de salubrizare. Să amplaseze recipiente speciale pentru deşeuri la locul desfăşurării activităţii.

p. Să nu aducă prejudicii zonelor verzi şi mediului înconjurător. Este interzisă depozitarea deşeurilor în zona publică ocupată sau în perimetrul ei.
q. În cazul în care bufetul/chioşcul se amplasează pe terenul din curtea unităţii de învăţământ, chiriaşul este obligat să respecte prevederile Legii nr. 50/1991 (republicată), privind autorizarea executării lucrărilor de construcţii. Obţinerea tuturor avizelor şi/sau autorizaţiilor necesare construcţiilor provizorii demontabile revine în totalitate locatarului şi se va face pe cheltuiala acestuia ulterior încheierii contractului fără să diminueze în nici un fel obligaţiile de plată stabilite în contract. 
r. În ceea ce priveşte avizele necesare desfăşurării activităţii, obţinerea acestora cade exclusiv în sarcina chiriaşului.
s. Locatarul va purta integral răspunderea în cazul unor eventuale evenimente nedorite produse de efectuarea necorespunzătoare a unor construcţii provizorii sau a altor evenimente ce pot coduce la producerea de pagube sau prejudicii locatorului.

VII. OBLIGAŢIILE LOCATORULUI
6.1. Să predea bunul, liber de orice sarcină, pe bază de Proces verbal de predare-primire, în termen de cel mult 10 zile de la data semnării contractului de închiriere. Procesul verbal de predare-primire al spaţiului va fi întocmit de către Serviciul Şcoli-Spitale;
6.2. Să garanteze pentru liniştita şi utila folosinţă a bunului închiriat.
7. DREPTURILE LOCATARULUI
7.1.  Chiriaşul are dreptul de a exploata, în mod direct, pe riscul şi pe răspunderea sa, bunurile care fac obiectul contractului de închiriere;

7.2. Chiriaşul are dreptul de a folosi bunurile care fac obiectul închirierii, potrivit naturii bunurilor şi obiectivelor stabilite între părţi prin contractul de închiriere.

8. DREPTURILE LOCATORULUI

8.1. Locatorul va solicita constituirea unei taxe şi a unei garanţii de participare la licitaţie;

8.2. În cazul adjudecării licitaţiei, pentru ofertantul desemnat câştigător, garanţia de participare la licitaţie se constituie în garanţie de bună execuţie. În baza solicitărilor scrise, locatorul va elibera garanţia de participare la licitaţie celorlalţi ofertanţi.

8.3. Garanţia de bună execuţie reprezintă o măsură asiguratorie pentru încadrarea în termenele prevăzute în prezentul caiet de sarcini şi în contractul de închiriere. Această garanţie se va restitui în momentul îndeplinirii de către chiriaş a obligaţiilor privitor la realizarea investiţiei asumate;

8.4. Condiţiile menţinerii, restituirii sau pierderii garanţiei de participare la licitaţie şi a garanţiei de bună execuţie se vor stabili prin regulamentul de participare la licitaţie şi/sau prin contractul de închiriere;
8.5. Locatorul, cât şi Directorul unităţii de învăţământ, au dreptul să inspecteze bunul închiriat, precum şi modul în care sunt îndeplinite obligaţiile stabilite prin contract în desfăşurarea activităţii, verificând respectarea acestora.

8.6. Locatorul, cât şi Directorul unităţii de învăţământ, au dreptul să verifice dacă sunt respectate prevederile legale în ceea ce priveşte tipul produselor comercializate, având în vedere că aceste produse sunt pentru consumul copiilor.
8.7. Locatorul are dreptul să modifice în mod unilateral partea reglementară a contractului de închiriere, din motive excepţionale legate de interesul naţional şi local;

8.8. Locatorul are dreptul de a rezilia unilateral contractul în cazul în care chiriaşul nu respectă clauzele contractuale.

9. REGULI DE PARTICIPARE LA PROCEDURA DE LICITATIE

Participarea se va face după Regulamentul privind închirierea prin licitaţie publică deschisă cu strigare a spaţiilor temporar disponibile situate în incinta unităţilor de învăţământ preuniversitar şi a caietului de sarcini.
10. DISPOZIŢII FINALE
10.1. Înscrierea şi participarea la licitaţie înseamna însuşirea şi acceptarea prevederilor din documentele de licitaţie puse la dispoziţie de către Primăria Municipiului Timişoara.

10.2. Prevederile prezentului Caiet de sarcini sunt obligatorii, fac parte integrantă din contractul de închiriere, acesta devenind anexă la contractul de închiriere.
p.Şef Serviciu Şcoli Spitale

Anca Lăudatu

Consilier

Gabriela Tamaş

